cyanic-selkie/wikianc huggingface dataset:
Mesteres
Mesteres, publicado por Lindes-Cuadernos de Poesía en Valencia en 1976 en edición bilingüe, é un libro de poemas de Arcadio-López Casanova. Conta cun estudo introdutorio de Eduardo Alonso.
Poliesportiu d'Andorra
O Poliesportiu d'Andorra é un pavillón polideportivo situado en Andorra la Vella, Andorra, utilizado polo club de baloncesto profesional BC Andorra para xogar os seus partidos de competición oficial. Inaugurado en 1991,ten capacidade para 5 005 espectadores.
Asociación Galega de Profesionais da Ilustración
Obxectivos
Segundo a súa páxina oficial os seus obxectivos son a representación e defensa dos dereitos e intereses dos seus membros, a mellora das condicións laborais, legais e de contratación dos profesionais, facilitar formación e información para o desenvolvemento dos mesmos, acadar maior proxección e recoñecemento sociocultural para a ilustración, e a colaboración con outras asociacións, con órganos de goberno e institucións da industria cultural. Para iso achegan orientación profesional e laboral, asesoría xurídica, directorios, informes etc, e organizan diversos cursos e conferencias.
Evasión dos bous Santa Eulalia e Santa Rosa
Historia
A tarde do 25 de xullo de 1936 o comité republicano de defensa de Noia, encabezado polo alcalde Severino Iglesias Siso en colaboración co capitán de carabineiros Francisco Marín Moya, tomou a decisión da saída dende Muros cara a un porto do Norte non ocupado polos militares sublevados. O telegrafista noiés Generoso García Souto comunicoulle ao alcalde que tropas de Santiago de Compostela sairían cara a Noia ao día seguinte para tomala pola forza, porque das vilas galegas só Tui e Noia se resistiran á ocupación.
Na mañá do sábado 25 de xullo, os uxetistas muradáns Lino Tieles Blanco e Juan Martínez Vidal, coordinados coa xente de Noia, solicitaran de José Veloso Mayo, alcalde interino de Muros, unha orde de requisa dos dous bous recentemente chegados das faenas de pesca, que fixeron efectiva despois de que os capitáns lles asinasen as notificacións. Os barcos quedaron preparados para saír. O vapor Santa Rosa era propiedade de Enrique González Rodríguez, armador veciño da Coruña, e o capitán era Joaquín Lariño, que, con parte da tripulación, patroneou o barco pola forza. O Santa Eulalia pertencía ao armador muradán Antonio Pérez Rodríguez e tiña como capitán a Antonio Gómez Callón, que conseguiu librarse de subir a bordo, sendo patroneado o barco por un dos escapados, Félix Rogelio Veloso "Boca de Caña", patrón de cabotaxe de primeira.
Os fuxidos
Arredor de 80 homes fuxiron a bordo dos dous vapores: 35 eran carabineiros cos seus mandos, o capitán Francisco Marín Moya e os tenentes Policarpo Aragoncillo Merodio (da Pobra do Caramiñal), Ricardo Sánchez Ortega (de Muros) e Adolfo Rodríguez Conde (de Noia). En canto ao número de civís a listaxe sería:
O monstro mariño
Desenvolvemento
O 5 de novembro de 2018, Netflix anunciou que Chris Williams escribiría e dirixiría un filme animado titulado Jacob and the Sea Beast. O 7 de novembro de 2020, o título do filme foi cambiado a The Sea Beast.
Nó de trevo
Non trivialidade
Probar isto require construír un nodo invariante que distinga o trevo do nodo trivial. O invariante máis sinxelo que fai isto é a propiedade de ser tricolorizábel ou non: o trevo é tricolorizábel, pero o nó trivial non. Ademais, practicamente todos os invariantes de nós polinómicos distinguen o trevo dun nodo trivial, como a maioría dos invariantes de nodos relevantes.
invariantes
O polinomio de Jones é ː
e o polinomio de Kauffman do trevo éː
Moreno Veloso
Moreno Gadelha Veloso, nado en Salvador o 22 de novembro de 1972, é un cantante e compositor brasileiro.
Teatro Circo Emilia Pardo Bazán
Historia
miniatura|Sede da autoridade portuaria da Coruña, no soar en que estivo situado o Teatro Circo O Teatro Circo Emilia Pardo Bazán foi deseñado polo arquitecto bilbaíno Atanasio Anduiza modificado por Pedro Mariño. Localizábase na avenida da Mariña, en terreos do porto, onde entre 1888 e 1901 estivo situado o Circo Coruñés. Inicialmente íase chamar Teatro Circo Concepción Arenal, mais o fillo da homenaxeada rexeitou a idea. O 15 de abril de 1902, o presidente da sociedade do teatro, Juan Rodríguez Montero, informou do nome definitivo, dedicado a Emilia Pardo Bazán.
A inauguración tivo lugar o 11 de abril de 1903 coa obra La Tempestad. Xa durante ese ano ofrecéronse tamén sesións de cinema.
Valvomo
Valvomo foi unha banda finlandesa de Helsinqui e Espoo. A banda é especialmente coñecida pola súa canción de 2006 "Mikä kesä?", que se converteu nun éxito do verán e permaneceu no alto da lista oficial de singles de Finlandia durante sete semanas.
Campos de concentración franquistas
Historia
En 1946, dez anos despois do inicio da Guerra Civil, aínda funcionaban 137 campos de traballo e 3 campos de concentración, nos que 30 000 presos políticos. O último campo de concentración en pechar foi Miranda de Ebro, que foi pechado en xaneiro de 1947.
Campos de concentración
Durante a guerra civil e os primeiros anos da ditadura franquista estiveron en funcionamento uns 300 campos de concentración segundo as últimas investigacións, entre os que destacaban os seguintes:
Relixión tradicional chinesa
Deuses
miniatura|200px|Varias representacións de [[Matsu (mitoloxía)|Matsu, deusa patroa dos mariñeiros e do mar, ornamentada con finos traxes artesanais]]
Uadi Rum
Turismo
Uadi Rum é un dos sitios turísticos máis populares de Xordania, atraendo a 162.000 turistas en 2017. Uadi Rum é o fogar da tribo Zalabieh, que desenvolveu servizos e turismo de ecoaventura en toda a área protexida. O uso de guías e servizos locais aporta moitos beneficios á área protexida. En particular, permite que as persoas sigan gañando a vida da terra e contribúe a garantir que o espazo protexido siga protexido.
Manfred Max Neef
Manfred Max Neef, nado como Artur Manfred Max Neef en Valparaíso o 26 de outubro de 1932 e finado en Valdivia o 8 de agosto de 2019, foi un intelectual, economista, ambientalista e político chileno, autor de varios libros, gañador do Right Livelihood Award en 1983 e candidato independente (Movemento ecoloxista) á presidencia de Chile en 1993.
Hamsun (filme)
Sydow e Nørby falan falan nas súas respectivas linguas nativas, sueco e dinamarqués, mentres que o resto do elenco fala en noruegués ou alemán.
Manfred Max Neef
Obra e pensamento
Para Max Neef o rescate financeiro en todo o mundo, iniciado despois da caída de Lehman Brothers nos Estados Unidos (crise financeira de 2008, crise das hipotecas subprime, Lei de Estabilización Económica de Urxencia de 2008, crise do Euro) é a maior inmoralidade da historia da humanidade.
Qasr Amra
Frescos
Qusayr 'Amra é coñecido polos frescos das paredes interiores. Os frescos non só son apreciados polo seu valor artístico, senón tamén polo seu papel como marcadores do nacemento e evolución da arte islámica, especialmente durante o período Omeia. Os frescos representan unha gran variedade de escenas que inclúen: escenas de caza, escenas de baño, animais, motivos vexetais, figuras mitolóxicas e escenas relixiosas.
Corredor oeste
A historia de Xonás e a balea represéntase catro veces nos frescos do corredor oeste, estas son as imaxes máis antigas coñecidas de Xonás na arte islámica. É difícil dicir se ilustran a historia tal como se conta no Corán ou na Biblia, xa que estes dous relatos son moi similares. A inclusión de ánforas nos frescos achéganos máis á versión bíblica, pero este detalle podería indicar que os artistas basearon as súas imaxes en modelos de terceiros en lugar de traballar directamente a partir de textos relixiosos. No Corán, Xonás tiña moitos papeis e moitas veces era visto como un exemplo de comportamento bo e malo, así como de líder espiritual. A inclusión de varias imaxes de Xonás na casa de baños alude a a crenza do seu construtor nun dereito predestinado a gobernar, xa que Xonás foi nomeado divinamente como líder Al-Walid estaba moi centrado na lexitimidade, especialmente na que viña de Deus, e a conexión que fixo entre el e Xonás fai valer esta idea.
José Rodríguez Faílde
Traxectoria
Co golpe de Estado do 18 de xullo de 1936 un grupo de falanxístas queimáronlle o quiosque e deixaron as cinzas na porta da súa casa. Agochouse pero foi detido en Carracedo o 13 de xaneiro de 1937, sendo acusado de "significado comunista y elemento de enlace del Socorro Rojo Internacional". Xulgado en Ourense foi condenado a prisión. Ingresou en prisión o 27 de xaneiro. Abríronlle expediente de incautación de bens en febreiro de 1937. Pasou polas cadeas de Celanova, Cumial, Oseira, Valladolid e Padrón. Saíu en liberdade provisional en 1941. Ofrecéronlle un posto como quiosqueiro na Rúa do Paseo pero negóuse a vender a prensa da época. Traballou como contable nunha fábrica no barrio da Ponte, contraéu o tifo e deixóuno. Exerceu de mestre en Carracedo durante un ano e despois outro ano en Mirallos, pero foi denunciado e tivo que abandonar o seu posto de traballo. Enfermo e incapacitado para traballar a terra, morreu aos 71 anos. Foi soterrado no cemiterio de Casdavil.
Camisón
Un camisón pode ter calquera escote, e pode ter mangas de calquera tipo, ou non ter mangas, e calquera tirante ou estilo de costas. A lonxitude dun camisón pode variar das cadeiras ata o chan. Un camisón curto pódese chamar "picardías", dependendo do estilo. A caída (de arriba a abaixo) do camisón de noite pode variar desde practicamente recto ata a caída de círculo completo, como o vestido Olga. Un camisón de noite pódese usar como camisón ou como enagua completa. Os camisóns pódense usar cunha roupa exterior a xogo, unha toga, gasa bata ou mañanita, para que sexan apropiadas para recibir convidados.
BugSat-1
BugSat-1, alcumado como Tita, é un satélite artificial arxentino lanzado o 19 de xuño de 2014 mediante un foguete Dnepr (foguete) desde o cosmódromo de Yasny en Dombarovsky.
Camisón
Primeiros camisóns
O Dicionario de Historia da Moda destaca o uso do termo "camison" xa en 1530, cando o lingüista francés John Palsgrave traduce "sloppe" a camisón no seu propio libro. Non obstante, non hai indicación de se o termo se refería a roupa de durmir ou a unha peza de roupa cun propósito diferente. Ademais, hai poucas evidencias dunha roupa determinada para durmir antes do século XVI. Os retratos europeos da Idade Media suxiren que os homes e mulleres normalmente durmían espidos, ás veces cun Gorro de durmir. Algúns historiadores suxiren que a falta de rexistro de antiga roupa de durmir débese a actitudes sociais. A roupa de durmir era considerada como un asunto privado dentro dos fogares, ata que se popularizou.
Camisóns como batas: séculos XVIII e principios do XIX
Os camisóns facíanse normalmente de algodón ou seda (damasco, brocado, veludo, tafetá e satén) ou la con forros de cetim ou corda de laúde nunha cor brillante e contrastada. O material  varía segundo o tempo e a persoa que levaba o vestido. Nas estacións máis frías, os camisóns terían forros de pel. O comercio de Europa con Asia desde os séculos XVI ao XVIII provocou a chegada de tecidos e estilos estranxeiros que utilizáronse para camisóns en Europa Occidental e América. As aportacións exóticas popularizaron o camisón, especialmente no estilo kimono ou banyan. A historiadora da moda Patricia Cunningham tamén suxeriu que "o corte do camisóno pode derivar de caftans persas e turcos".
Medio dólar Franklin
Antecedentes e inicio
miniatura|172x172px|O [[anverso da medalla de Franklin creada polo gravador xefe da US Mint, John Sinnock, serviu de base para o do medio dólar Franklin.]]
Aves acuáticas
Evolución
miniatura|O [[Pelecanus occidentalis ten unha bolsa gular agrandada para alimentarse de bancos de pequenos peixes. Pertence á orde Pelecaniformes, que tamén contén as garzas, abetouros e ibis]]
A análise das secuencias de ADN, concretamente a secuenciación dos xenes mitocondriais, foron usados para clasificar e diferenciar as diversas aves acuáticas. Esta clasificación faise por análise de sinapomorfías aparentes relativas (RASA), que salienta certas ramas de xenes que clasifican os patos e aves de curral por exemplo, como un grupo externo (outgroup). Comparar e comprender estes padróns de xenes permite que se poidan clasificar as aves acuáticas.
Extinción
miniatura|O pato [[Anas superciliosa, un dos anatinos, alimentándose nunha zona húmida.]]
Toque de queda
O toque de recollida considérase unha limitación ou restrición da liberdade de circulación, considerado internacionalmente coma un dereito humano fundamental.
Carta aos gálatas
Edicións en galego
Ao abeiro do Concilio Vaticano II (1962-1965), a Igrexa Católica autorizou o emprego de linguas vernáculas na liturxia, facendo necesaria a tradución da Biblia á lingua galega. Deste xeito, a editorial SEPT publicou en 1989 unha tradución da Biblia dende as linguas orixinais que foi merecente do Premio Nacional de Tradución de España de 1990. Nesa edición, a Carta aos gálatas foi traducida por Xesús Ferro Ruibal.
Ilyushin Il-28
Historial operacional
Os Il-28 exipcios tamén combateron na guerra civil do Iemen do Norte, que comezou en 1963. Ademais de atacar ás forzas realistas, tamén bombardearon as cidades saudís de Jizan, Najran e Khamis Mushait. Dous Il-28 exipcios puideron ter sidoderrubados preto de Sanaa por Hawker Hunter da Real Forza Aérea de Arabia Saudita voados por pilotos británicos en 1966.
Rede Ferroviaria Transeuropea Convencional
A Rede Ferroviaria Transeuropea Convencional, xunto coa Rede Ferroviaria Transeuropea de Alta Velocidade, conforman a Rede Ferroviaria Transeuropea, que á súa vez é unha das varias redes transeuropeas de transporte da Unión Europea (TEN-T). Foi definido pola Directiva 2001/16/CE do Consello do 19 de marzo de 2001.
Subdivisións
Esta infraestrutura inclúe sistemas de xestión de tráfico, seguimento e navegación.
Corredores
A UE decidiu nove "corredores da rede central" no marco da RTE-T (TEN-T en inglés), que son:
Igrexa Presbiteriana de Gales
Historia
esquerda|miniatura|Igrexa Presbiteriana en [[Llandinam]] A denominación desenvolveuse a partir da Reforma Metodista no século XVIII baixo o liderado de Howel Harris, Daniel Rowland e William Williams, Pantycelyn e máis tarde Thomas Charles. Neste período foi un movemento dentro da igrexa anglicana, e só en 1811 comezou a ordenar ministros. O proceso de separación completouse cando publicou a Confesión de Fe (Gyffes Ffydd) en 1823.
Linguas aimarás
As linguas quechuas, especialmente as do sur, comparten unha gran cantidade de vocabulario co aimará, e moitas veces as linguas foron agrupadas co nome de quechumaran. Esta proposta é controvertida e o vocabulario compartido pode explicarse mellor como un préstamo intensivo debido ao contacto a longo prazo.
Contacto lingüístico
Jolkesky (2016) observa que hai semellanzas léxicas coas linguas quechua, kunza, leco, uru-chipaya, arauaca e puquina debido ao contacto.
Evangelion: 1.0 You Are (Not) Alone
Evangelion: 1.0 You Are (Not) Alone. (ヱヴァンゲリヲン新劇場版: 序) é un filme xaponés de 2007 de animación e ciencia ficción escrito e dirixido por Hideaki Anno. É o primeiro título da tetraloxía Rebuild of Evangelion, baseada na serie de televisión Neon Genesis Evangelion. A historia, que está ambientada na cidade futurista de Tokyo-3 quince anos despois dunha catástrofe planetaria coñecida como o Segundo Impacto, céntrase en Shinji Ikari, un rapaz que é recrutado pola axencia especial Nerv para pilotar un mecha xigante coñecido como Eva, e loitar xunto coa súa compañeira piloto Rei Ayanami contra unha especie de monstros misteriosos coñecidos como Anxos. O filme conta co mesmo elenco de actores de voz da serie orixinal, incluíndo Megumi Ogata como Shinji Ikari, Megumi Hayashibara como Rei Ayanami e Kotono Mitsuishi como Misato Katsuragi.
Sitio de unión
Inhibición
A inhibición dunha proteína pola unión dunha molécula inhibidora pode inducir o bloqueo dunha vía de regulación, dunha regulación homeostática ou unha función fisiolóxica.
Sitios de unión crípticos
Os sitios de unión crípticos son os sitios de unión que se forman transitoriamente nunha forma apo ou que son inducidos pola unión dun ligando. Considérase que os sitios de unión crípticos incrementan as posibilidades de tratamento con medicinas do proteoma humano do ~40% ao ~78% das proteínas asociadas a enfermidades. Os sitios de unión foron investigados por medio de: máquina de vectores de soporte aplicada a un conxunto de datos "CryptoSite", extensión de conxunto de datos "CryptoSite", simulación dinámica molecular a longa escala de tempo co modelo do estado de Markov e con experimentos biofísicos, e índice de sitios crípticos, que está baseado na área superficial accesible relativa.
Curvas de unión
As curvas de unión son os gráficos que serven para describir as caracterñisticas da unión do ligando coa proteína. As curvas poden caracterizarse pola súa forma, que pode ser sigmoidal ou hiperbólica, e que reflicte se a proteína e o ligando teñen un comportamento cooperativo ou non cooperativo, respectivamente. O eixe X indica a concentración do ligando e o eixe Y a saturación fraccional dos ligandos unidos a todos os sitios de unión dispoñibles. Normalmente utilízase a ecuación de Michaelis-Menten para determinar a forma da curva hiperbólica. A ecuación de Michaelis-Menten derívase baseándose nas condicións do estado estacionario e describe as reaccións do encima que están tendo lugar na disolución. Porén, cando a reacción ten lugar mentres o encima está unido á superficie do substrato, a cinética é diferente.
Predición
Desenvolvéronse varias ferramenttas computacionais para a predición da localización de sitios de unión nas proteínas. Estes poden ser clasificados a grandes trazos segundo se baseen na secuencia ou na estrutura da proteína. Os métodos baseados na secuencia dependen da asunción de que as secuencias das porcións conservadas funcionalmente das proteínas, como os sitios de unión, están conservadas. Os métodos baseados na estrutura requiren dispoñer da estrutura tridimensional da proteína. Estes métodos, á súa vez, poden subdividirse en métodos baseados no molde e baseados no peto. Os métodos baseados no molde (template) buscan as semellanzas tridimensionais entre a proteína diana e as proteínas con sitios de unión coñecidos. Os métodos baseados no peto (pocket) buscan superficies cóncavas ou petos enterrados na proteína diana que posúen características como a hidrofobicidade e a capacidade de formar enlaces de hidróxeno que lles permitiría unirse a ligandos con alta afinidade. Aínda que se use o termo peto, poden utilizarse métodos similares para predicir sitios de unión usados nas interaccións proteína-proteína que son xeralmente máis planares, non en petos.
Cucujus clavipes
Distribución
Vive en América do Norte nun amplo rango latitudinal desde Carolina do Norte (latitude ~35°N) ao Brooks Range de Alasca (latitude, ~67°30 N) e tamén foi atopado en Alberta  e Ontario, Canadá. C. clavipes ten dúas subespecies, C. clavipes clavipes, que habita na porción leste de América do Norte e C. clavipes puniceus, no oeste.
Adaptacións especiais ao frío
As temperaturas frías nas rexións polares e temperadas dos Estados Unidos e o Canadá fan que a supervivencia sexa todo un reto para un organismo como C. clavipes. Estes escaravellos evolucionaron adquirindo adaptacións fisiolóxicas para poder persistir. Moitos estudos de insectos e dalgúns invertebrados indicaron unha correlación entre a deshidratación e a capacidade do organismo de impedir a súa conxelación. C. clavipes evolucionou para ter esta capacidade de pasar por un estado de deshidratación extrema, producindo proteínas anticonxelantes e glicolípidos anticonxelantes, entrando nunha diapausa, e producindo unha concentración multimolar de glicerundol, e purgando o intestino para eliminar posibles nucleadores do xeo. A ausencia de conxelación indica que as súas proteínas anticonxelantes poden inhibir a nucleación homoxénea orixinando unha vitrificación. Outro estudo informou que se as temperaturas se manteñen constantes, entón os individuos de C. clavipes co maior contido de auga tiñan a maior probabilidade de conxelarse, e os individuos co menor contido hídrico tiñan a menor probabilidade de conxelación. As proteínas anticonxelantes fan decrecer a temperatura á cal crecen os cristais de xeo, definido como punto de conxelación histérica, nunha media de 2–5 °C por debaixo do punto de conxelación dos insectos, e a histéese térmica pode ser de ata 13 °C en C. clavipes (a maior medida en todos os organismos) en inverno cando o insecto se deshidrata e as proteínas anticonxelantes están concentradas. Existe unha forte correlación entre o seu punto de superarrefriamento e a menor temperatura letal.
Glutamato deshidroxenase
Nesa reacción tamén se forma amoníaco, que nos eucariotas é procesado como substrato no ciclo da urea. Tipicamente a reacción inversa desde o α-cetoglutarato a glutamato non ocorre en mamíferos na maioría dos tecidos, xa que o equilibrio favorece a produción de amoníaco e α-cetoglutarato. A glutamato deshidroxenase tamén ten unha afinidade moi baixa polo amoníaco (constante de Michaelis K_m alta arredor de 1 mM). Terían que acumularse niveis tóxicos de amoníaco no corpo para que fose posible a reacción inversa, é dicir, de α-cetoglutarato e amoníaco a glutamato. No cerebro, o encima GLUD2 pode facer a reacción nos dous sentidos.
Regulación
Regulación alostérica:
Papel no fluxo de nitróxeno
A incorporación de amoníaco nos animais e microbios ocorre por medio das accións da glutamato deshidroxenase e da glutamina sintetase. O glutamato desempeña un papel central no fluxo do nitróxeno en mamíferos e microbios, servindo como doante e aceptor de nitróxeno.
Arco capaz
Construción do arco capaz
Constrúese o ángulo en calquera punto da mediatriz, e mediante unha paralela ao novo lado do ángulo que pase polo punto A, obtense o punto C sobre a mediatriz.
Movimento da Resistência Ariana
Antecedentes
O movemento xurdiu como unha páxina web neonazi chamada "resistenciaria.org", a cal distribuía información referente á ideoloxía nazi, propaganda e negacionismo do Holocausto. Segundo relata o exneonazi David Saavedra no seu libro Memorias de un exnazi, a súa creación debeudr ao foro "#Galicia_NS", onde se falaban de temas neonazis do lugar homónimo. Dentro deste foro, un usuario co alcume de "BREOGAN88" que era dono dunha libraría neonazi na zona propuxo crear unha web para difundir material desa connotación en castelán que nese tempo estaba monopolizado por "Nuevorden.net", polo que xunto con Antonio Salas (Alias: "Wotan88") fundaron a páxina web que actualizaban diariamente.
A páxina web foi pechada en 2006 polo arresto do seu fundador César Fernández, que foi condenado a dous anos de cárcere e unha multa de 1.440 euros polos delitos de negacionismo do Holocausto e apoloxía do xenocidio. O seu arresto debeuse a outra investigación na que el denuciou ser obxecto de agresión polos seus comentarios en liña.
Movimento da Resistência Ariana
O grupo foi fundado no 2006 logo do peche da páxina web por Xosé Carlos Ríos Camacho, un profesor de instituto galego ao que os seus propios alumnos denunciaron porque durante as súas clases facía apoloxía de Adolf Hitler e Osama bin Laden, e director de Handschar, unha das revistas islámicas editadas en España por exmembros de CEDADE e doutros grupos nazis de proxección internacional.
O grupo o 24 de marzo de 2012 atacou a sede Esquerda Unida-Esquerda Unidade en Vilagarcía de Arousa, enchéndoa de pintadas, que foron denominadas polo partido como ameazas que denuciaron á Garda Civil. As súas últimas actividades desenvolvéronse en reunións culturais nas que estaban presentes fotos de Adolf Hitler, Eduardo Pondal e Vicente Risco. Os membros do movemento moveríanse a Identidade Galega xunto con exmembros de Bases Autónomas e Movemento Social Republicano.
Roy Orbison
Primeiros anos
Estimulado polo seu pai e polo seu tío, Orbison comezou a cantar en espectáculos e na radio con oito anos, e converteuse no presentador do programa a finais da década de 1940. Aos dez anos, recibiu o seu primeiro pagamento como cantante nun concurso de talentos. No comezo da súa adolescencia xa viaxaba por Texas. A súa primeira banda, aos trece anos, foi The Wink Westerners formada por amigos de escola. Despois pasou a The Teen King. Roy Orbison estudou o primeiro grao en escolas de Vernon, Fort Worth e Wink, en Texas, pasando logo ao Wink High School de 1950 a 1954.
Traxedias e declive
miniatura|Orbison en 1976 Roy Orbison sufriu grandes traxedias na súa vida. O 6 de xuño de 1966 cando Orbison e Claudette volvían a casa na moto dende Bristol, Tennessee, ela golpeou a porta dun camión en South Water Avenue en Gallatin, Tennessee e faleceu instantaneamente. Durante unha xira no Reino Unido, tras tocar en Birmingham o sábado 14 de setembro de 1968, Orbison recibiu a noticia de que a súa casa de Hendersonville, Tennessee, ardera e os seus dous fillos máis vellos, Roy Duwayne Orbison e Anthony King Orbison, morreran. A propiedade foi vendida a Johnny Cash, que demoleu o edificio e plantou un xardín no seu lugar.
Pasamento
O lanzamento do disco Mystery Girl, finalizado postumamente en 1989, foi considerado pola crítica como o maior éxito da súa carreira, non simplemente como unha homenaxe, senón polo feito de conter cancións que mostraban un home descontraído e cunha voz que nunca soara mellor, como en "You Got It", "She's a Mistery to Me", "California Blue", "A Love So Beautiful", "In The Real World", "The Comedians" etc. En 1992, lanzouse o álbum King of Hearts, que contiña algunhas cancións inéditas. Sobre este álbum, Barbara Orbison comentou: "Unha das preguntas que me facían nestes tres últimos anos, era se Roy deixara material suficiente para un álbum máis. Este disco é a resposta". Roy Orbison ficou coñecido como o lendario Big "O". miniatura|Estrela de Roy Orbison no [[Paseo da Fama de Hollywood, California.]] En 1991, Orbison recibiu un Grammy por "Oh, Pretty Woman" do álbum A Black and White Night Live, un espectáculo en vivo coa presenza de Jackson Browne, T-Bone Burnett, Elvis Costello, James Burton, k.d. lang, Bonnie Raitt, Steven Soles, J. D. Souther, Bruce Springsteen, Tom Waits e Jennifer Warnes. Ese ano, dúas cancións de Orbison estiveron entre as vinte mellores do Reino Unido. Estivo nas listas durante catro décadas, insólito para un home que cando lle preguntaban como gustaría ser lembrado simplemente respondía "eu só gustaría ser lembrado".
Eugène Parlier
Traxectoria
Ebanista de profesión, en 1948 deixou o FC Montreux-Sports para fichar polo FC Cantonal-Neuchatel. Ao ano seguinte o adestrador Karl Rappan levouno ao Servette FC, onde se consolidou pronto como porteiro titular. Con este equipo proclamouse campión da liga suíza na tempada 1949/50. Despois do Mundial de 1954, pasou ao Urania Genève Sport, equipo da segunda división, co que logrou o ascenso á primeira na campaña 1954/55. En 1957, despois dunha destacada actuación nun partido coa selección suíza ante España en Madrid, recibiu unha lucrativa oferta do Atlético de Madrid, que finalmente non se concretou debido á negativa do seu club.
Selección suíza
Debutou coa selección suíza o 28 de decembro de 1952 en Palermo, nunha derrota por 2-0 ante Italia. Con todo, nos seus inicios na selección era suplente de Georges Stuber, o porteiro que disputara o Mundial de 1950 e que xogaba no Lausanne-Sport.
Gran Premio de Mónaco de 2021
Carreira
Verstappen liderou desde o principio, só quedou brevemente na segunda posición por detrás do seu compañeiro de equipo Sergio Pérez despois de entrar a cambiar pneumáticos e recuperando o liderado unha vez que Pérez fixo a súa parada algunhas voltas despois. Valtteri Bottas corría no segundo posto pero un problema de axuste de rodas no seu pitstop obrigouno a retirarse, ascendendo a Carlos Sainz ao segundo posto e a Lando Norris ao terceiro.
Verstappen montou pneumáticos frescos na volta 34. Sergio Pérez liderou a maior parte da volta 35 antes de ser chamado aos boxes ao final da mesma volta, e isto significou que Verstappen liderou oficialmente todas as voltas. Pérez utilizou a estratexia de boxes para mellorar ata o cuarto posto, que foi onde rematou a carreira. O podio estivo formado polos mesmos pilotos nesas posicións á metade da carreira: Verstappen no liderado, Sainz segundo e Norris terceiro. Pérez, en cuarto lugar, alcanzou a Norris pero non puido superalo antes de que rematase a carreira. Sebastian Vettel e Antonio Giovinazzi anotaron os seus primeiros puntos da tempada, acabando quinto para Aston Martin e 10º para  Alfa Romeo, respectivamente. Este foi tamén o primeiro punto da tempada de Alfa Romeo. Lewis Hamilton, no sétimo, utilizou un cambio de pneumáticos de carreira para acadar a [[volta rápida] da carreira, gañando un punto de campionato extra.
Enagua
Decoración e tecido
A gran maioría das enaguas modernas están feitos enteiramente de nailon, mentres que outras están feitos de poliéster, raion, acetato, seda ou nalgúns casos algodón. Aínda así, hai outros feitos de mesturas, e a etiqueta da peza pode dicir, por exemplo, "40% nailon, 35% raion, 25% poliéster". As enagua de nailon adoitan ser brillantes en aparencia e son moi suaves ao tacto, mentres que as enaguas de poliéster poden ser incluso máis brillantes cunha sensación real esvaradía, especialmente os charmeuse ou "satén". Aínda que as enaguas charmeuse teñen un atractivo visual moi atractivo, non son tan duradeiras como as enaguas de nailon e adoitan rasgarse con moita facilidade, especialmente cando están molladas.
Cruz carolinxia
Concepcións iconográficas e recepción
A iconografía é parte integrante das principais relixións, aínda que ningunha representa o cristianismo medieval máis que o sinal da cruz. O que designa esta versión específica da cruz como distintivamente carolinxia é o seu apego á familia real franca descendente de Carlos Martel, o papel que desempeñaron os clérigos francos na interpretación teolóxica da cruz e a difusión do cristianismo no reino franco.
Eleccións ao Parlamento de Escocia de 2021
As eleccións ao Parlamento de Escocia de 2021 celebráronse o 6 de maio de 2021 baixo as disposicións da Acta de Escocia de 1998. Os 129 membros do Parlamento de Escocia foron elixidos nas sextas eleccións dende que o parlamento foi reestabelecido en 1999. As eleccións celebráronse ó mesmo tempo que as elección locais do Reino Unido, as eleccións da Asemblea de Londres, as eleccións ao Parlamento de Gales de 2021 e as de Hartlepool.
Eleccións ao Parlamento de Gales de 2021
Foron as primeiras eleccións nas que os habitantes de 16 e 17 anos de idade, e os estranxeiros legalmente residentes en Gales tiveron dereito a voto, sendo a extensión do voto máis grande en Gales dende 1969. Ámbolos dous cambios foron o resultado da Acta de 2020 do Senedd. Foron as primeiras eleccións lexislativas de Gales baixo o novo nome do parlamento, 'Senedd Cymru' ou 'Parlamento de Gales'.
Cyfraith Hywel
Resumo
O dereito galés era unha forma de dereito celta con moitas semellanzas coa lei Brehon de Irlanda e en particular cos costumes e terminoloxía dos británicos de Strathclyde. Foi transmitido oralmente por xuristas e bardos e, segundo a tradición, só se codificou por primeira vez durante o reinado de Hywel Dda a mediados do século X. Porén, os manuscritos máis antigos que se conservan están en latín, datan de principios do século XIII e mostran marcadas diferenzas rexionais. Só se sabe que a lei foi revisada por uns poucos gobernantes (especialmente Bleddyn ap Cynfyn, a quen se lle atribuían as revisións mantidas no reino de Powys), pero obviamente foi actualizada polos xuristas en resposta aos cambios de xurisdicións e circunstancias, polo que os manuscritos superviventes non se pode considerar unha representación precisa do primeiro código de Hywel.dereita|miniatura|263x263px| Reinos medievais de GalesAs características notables da lei galesa inclúen a responsabilidade colectiva dos parentes (en galés: cedenl ) polos seus membros; a herdanza marcial da terra entre todos e só os descendentes masculinos (Gavelkind); un sistema baseado no estado de diñeiro do sangue (Galanas); escravitude e servidume; a incapacidade dos estranxeiros para naturalizarse antes da cuarta xeración; e un tratamento moi laxo do divorcio e da lexitimidade que escandalizaron ao clero alóctono.
Rebuild of Evangelion
É unha tetraloxía que emprega animación dixital, algo de animación 3D CG, e ofrece novas escenas, escenarios e personaxes, cunha conclusión completamente nova na cuarta e última película. Outra intención declarada da serie é que sexa máis accesible para os non seareiros do que o foron as series de televisión e os filmes orixinais.
Tassili n'Ajjer
Tassili n'Ajjer (en bérber: Tassili n Ajjer, en طاسيلي ناجر) é un parque nacional no deserto do Sáhara, que se atopa nunha vasta chaira no sueste de Alxeria. Tendo unha das agrupacións máis importantes de arte de cova prehistórica no mundo, e cubrindo unha área de máis que 72.000 km2, Tassili n'Ajjer foi incluído na lista de Patrimonio da Humanidade da UNESCO en 1982 por Gonde Hontigifa.
Sociedade Filharmónica Ferrolá
Historia
O momento álgido da institución chegou en 1974, cando o número de persoas asociadas chegou ata as 840. Dende os seus inicios a sociedade estivo moi ligada ao Teatro Jofre, e a súa deterioración na década de 1980 marcou o declive da institución, que sufriu un rápido descenso no número de persoas asociadas. En 1983 a Filharmónica viuse obrigada a procurar novas salas nas que ofrecer os seus concertos debido ao mal estado do Jofre e o elevado custo do alugueiro do teatro por parte do propietario, quedando relegado este a concertos de grandes conxuntos, mentres o resto de concertos se celebraron en salas como o Salón de recepcións do Concello, o salón de actos do entón Instituto Camilo Alonso Vega (hoxe Sofía Casanova), ou o Centro Cultural Municipal.
Diapausa
Definición
A diapausa é un estado dinámico de baixa actividade metabólica mediado por neurohormonas. En asociación con isto hai unha redución de morfoxénese, aumento da resistencia aos extremos ambientais e redución ou alteración das actividades. A diapausa ocorre durante un estado do desenvolvemento predeterminado xeneticamente. A súa expresión completa segue un patrón específico para cada especie, xeralmente en resposta a estímulos ambientais que preceden ás condicións desfavorábeis. Unha vez iniciada a diapausa suprímense as actividades metabólicas aínda cando as condicións ambientais favorábeis continúen.
Orquesta de aficionados de la 'Reunión Recreativa e Instructiva de Artesanos' de La Coruña
En 1888 a orquestra gañou o primeiro premio no certame musical celebrado en Vigo durante a Festa da Reconquista, e o seu director, Joaquín Lago, a batuta de prata.
Davor Dujmović
Traxectoria
O papel de Perhan converteu a Dujmović nunha estrela e asegurou que lle continuasen chegando papeis cinematográficos. Deste xeito apareceu en Istočno od istoka, Adam ledolomak, Belle epoque - Posljednji valcer u Sarajevu, Sarajevske priče, Prokleta je Amerika e Aleksa Šantić. Tamén tivo un papel na terceira tempada da comedia de sketchs iugoslava Top lista nadrealista, que se emitiu a finais de 1991.
Veleno de cobra
Uso farmacolóxico
thumb|Representacións do [[caxato de Asclepio]] Algunhas das proteínas no veleno das serpes teñen efectos moi particulares sobre as diversas funcións biolóxicas, incluíndo a coagulación sanguínea, regulación da presión sanguínea, transmisión do impulso nervioso ou muscular, e convertéronse en ferramentas farmacolóxicas ou de diagnóstico médico e mesmo en medicamentos útiles.
Neurotoxinas
Inicio dun novo impulso nervioso normal:
Citotoxinas
Fosfolipasas:
Exemplo de serpe: Habu xaponés
As hemotoxinas producen hemólisis ou destrución dos glóbulos vermellos do sangue (eritrocitos).
Citotoxina de serpe
Elápidos
Nos elápidos, os cabeiros son tubulares, pero son curtos e non posúen a mobilidade que se observa nos vipéridos.
Mecánica de cuspir
Cobras cuspidoras dos xéneros Naja e Hemachatus, poden expulsar ou "cuspir" veleno a unha distancia de 1,2 a 2,5 metros cando senten irritados ou ameazados. Estas serpes teñen cabeiros modificados que permiten cuspir: o conduto dentro dos cabeiros fai unha curva de noventa graos na parte dianteira inferior. Tras cuspir varias veces serpes escupidoras aínda poden infligir unha mordedura fatal.
Colúbridos con cairos traseiros
O veleno de Dispholidus typus é o máis potente de todas as serpes con cabeiros traseiros sobre a base de LD50. Aínda que o seu veleno pode ser máis potente que o de varias víboras e elápidos, causa menos mortes debido a diferentes factores, por exemplo, a efectividade dos cabeiros non é grande en comparación con moitas outras serpes: a dose de veleno é baixa, e Dispholidus typus é xeralmente menos agresivo en comparación con outras serpes venenosas, tales como cobras e mambas.
Slender Man (filme)
Slender Man é un filme estadounidense de 2018 dirixido por Sylvain White e escrito por David Birke. Está baseado no personaxe homónimo. O filme está protagonizado por Joey King, Julia Goldani Telles, Taylor Richardson, Jaz Sinclair, Annalise Basso e Alex Fitzalan, con Javier Botet como o personaxe do título.
Fyre (filme)
Fyre: The Greatest Party That Never Happened é un filme documental estadounidense de 2019 dirixido por Chris Smith. O filme conta a historia de Billy McFarland e o fracaso do Fyre Festival de 2017. Foi producido por Mick Purzycki e estreouse a través de Netflix o 18 de xaneiro de 2019.
Nacionalismo padano
Independentismo
Poucos días despois déronse enfrontamentos entre as forzas da orde e os militantes leghisti na rúa Bellerio en Milán, sede da Liga Norte, a consecuencia diso houbo un proceso penal sobre os reatos de resistencia (a público oficial), a cargo de Roberto Maroni, Mario Borghezio e outros representantes da Liga Norte, finalizando o proceso coa absolución dos mesmos.
Inhibidor da carboxipeptidase A
O inhibidor da carboxipeptidase A da pataca sintetízase como precursor e consta dun péptido sinal N-terminal de 29 aminoácidos, un pro-péptido de 27 aminoácidos, a rexión inhibidora madura de 39 aminoácidos e unha extensión C-terminal de 7 aminoácidos. A extensión C-terminal de 7 aminoácidos está implicada na inactivación do inhibidor e pode ser necesaria para ser dirixido ao vacúolo, onde se acumula o inhibidor activo maduro.
Iolo Morganwg
Influencia
Durante os cen anos despois da súa morte en 1826, o nome de Iolo Morganwg converteuse nun tema candente en Gales, xa que os estudosos contemporáneos revelaron cantos dos "descubrimentos" de Iolo foron, de feito, froito da propia imaxinación de Iolo. Pero hoxe, aínda que todo o mundo acepta que o finxiu, os rituais e cerimonias de Iolo asentáronse na vida cultural de Gales, e o propio Iolo converteuse nun heroe para os galeses.
Espigueiras, Río Barba, O Vicedo
Espigueiras é un lugar da parroquia de Río Barba, no concello lugués do Vicedo, na comarca da Mariña Occidental.
13 Going on 30
13 Going on 30 é un filme estadounidense de 2004 dirixido por Gary Winick e escrito por Cathy Yuspa e Josh Goldsmith. Está protagonizado por Jennifer Garner. Conta a historia dunha nena de 13 anos en 1987 que soña con ser popular. Durante a súa festa de aniversario, é humillada polos seus compañeiros e desexa ter 30 anos. Pouco despois de desexar isto, esperta, con 30 anos e en 2004, sen saber como chegou alí.
Víctor García Raja
Traxectoria
En 2018 asinou polo Fabril da Segunda División B, co que debutou no primeiro partido de liga da tempada 2018/19 contra o Internacional de Madrid, anotando os seus primeiros dous goles. Pouco despois, o 12 de setembro de 2018, Natxo González fíxoo debutar co primeiro equipo do Deportivo da Coruña na Copa do Rei, no estadio de La Romareda contra o Real Zaragoza.
Franco Chiesa
Dedicación á numismática
Na década de 1970 reduciu progresivamente a súa dedicación empresarial e trasladouse a Tesino, onde se dedicou ao comercio numismático, logo do establecemento da compañía Numismática Aretusa. Ao mesmo tempo, afondou no estudo e na divulgación do coñecemento numismático coa creación en 1972 de Quaderni Ticinesi di Numismatica e Antichità Classiche, xunto cun grupo de amigos encabezados polo profesor Ernesto Bernareggi.
Frank Sternberg
Frank Sternberg, nado en Berlín o 13 de decembro de 1912 e finado en Männedorf, Zürich, o 21 de xuño de 1994, foi un comerciante numismático alemán establecido en Suíza.
Dorídidos
A dos dorídodos (Dorididae) é unha familia de moluscos opistobranquios da orde dos nudibranquios, suborde dos doridinios, infraorde dos doridoideos e superfamilia dos Doridoidea.
LaVern Baker
Morte
Baker faleceu dunha doenza cardiovascular o 10 de marzo de 1997, aos 67 anos. Foi enterrada nunha tumba sen nome no cemiterio de Maple Grove, en Kew Gardens, Nova York. Os historiadores locais recadaron fondos para unha lápida, que foi colocada o 4 de maio de 2008.
Julia Higgins
Traxectoria
Higgins foi decana da Facultade de Enxeñería do Imperial College, onde desenvolveu moitos proxectos para apoiar o papel das mulleres na ciencia.
Adolfo Alonso Ares
Traxectoria
Aos doce anos publicou o seu primeiro poema no xornal La Luz de Astorga.
Obra
Logo da súa faceta como poeta tamén é un artista visual. Realizou as seguintes exposicións:
Noel López
Noel López de la Fuente, nado en Silleda o 17 de marzo de 2003, é un futbolista galego, que xoga de dianteiro no Real Madrid Castilla, da Primeira División RFEF.
Traxectoria
No verán de 2021 realizou a pre-tempada co primeiro equipo do Deportivo, adestrado por Borja Jiménez, xogando varios partidos amigables e marcando o seu primeiro gol contra o Arenteiro. Este gol fíxoo entrar na historia do Deportivo como o primeiro xogador en anotar en todas as categorías do club.
Os Sirgos, Río Barba, O Vicedo
Os Sirgos é un lugar da parroquia de Río Barba, no concello lugués do Vicedo, na comarca da Mariña Occidental.
A Barga, Donas, Gondomar
A Barga é un lugar da parroquia de Donas, no concello pontevedrés de Gondomar na comarca de Vigo.
Ratites
Formas vivas
En América do Sur viven dúas especies de ñandú, que percorren veloces as Pampas. A especie máis grande é Rhea americana, que medra ata os 1,4 de altura e adoita pesar de 15 a 40 kg.
Evolución
As filoxenias moleculares dos ratites xeralmente situaban as avestruces na posición basal e entre os ratites existentes, situábanse os ñandús na segunda posición máis basal, cos ratites do Australo-Pacífico separándose en último lugar; estes estudos tamén mostraron que estes dous últimos grupos son monofiléticos. Os primeiros estudos xenéticos mitocondriais que non conseguiron situar como basais ás avestruces estaban aparentemente influídos por unha combinación de radiación rápida tremperá do grupo e ramas terminais longas. Unha análise morfolóxica que creou un clado basal de Nova Zelandia non foi corroborada por estudos moleculares. Un estudo de 2008 de xenes nucleares mostra que as avestruces se ramificaron primeiro, seguidas dos ñandús e os tinamús, despois tivo lugar a separación dos kiwis a partir dos emús e casuarios. En estudos máis recentes, as moas e os tinamús considéranse grupos irmáns,  e as aves elefante considéranse máis estreitamente relacionadas cos kiwis neozelandeses. Obtivéronse apoios adicionais para estas últimas relacións de análises morfolóxicas.
Perda da capacidade de voar
Investigacións en rálidos non voadores indican quea condición non voadora evolucionou en ausencia de predadores. Isto mostra que o voo é xeralmente necesario para a supervivencia e dispersión nas aves. En aparente contradición con isto, moitas masas de terra ocupadas por ratites estaban tamén habitadas por mamíferos predadores. Porén, o evento de extinción Cretáceo-Paleoxeno creou unha fiestra de tempo con ausencia de grandes predadores que puido permitir que nos antepasados dos ratites evolucionase a perda do voo. Despois sufrirían unha selección para ter un gran tamaño. Unha hipótese sinala que como a presión de depredación diminúe nas illas cunha baixa abundancia de especies de aves predadoras e sen mamíferos predadores, diminúe a necesidade de ter grandes e potentes músculos de voo para escapar rapidamente. Ademais, as aves predadoras tenden a converterse en predadores xeneralistas nas illas cunha baixa riqueza de especies, en oposición a especialiarse na predación de aves. Un incrementeo no tamaño das patas compensa a redución na lonxitude das ás nas aves insulares que non perderon o voo ao proporcionarlles unha panca máis longa para incrementar a forza xerada durante o impulso inicial necesario para engalar.
Julia Robinson
Vida persoal
O corazón de Julia Robinson foi prexudicado pola febre reumática que tivo cando era nena, e como adulta, sufriu problemas de saúde e falta de aire. Casou co tamén profesor de Berkeley Raphael Robinson en 1941. En 1961, someteuse a unha operación para quitar o tecido cicatricial da súa válvula mitral. A operación foi un éxito e volveuse máis activa fisicamente e pasou a montar en bicicleta para se exercitar.
O Meixón, Donas, Gondomar
O Meixón é un lugar da parroquia de Donas, no concello pontevedrés de Gondomar na comarca de Vigo.
Jorge de Sena
Exilio no Brasil
En 1978, o Concello de Lisboa homenaxeou o escritor dando o seu nome a unha rúa na zona da Quinta de Santa Clara, na Ameixoeira.
Marta Traba
Marta Traba Taín, nada en Buenos Aires o 25 de xaneiro de 1930 e finada en Madrid o 27 de novembro de 1983, foi unha crítica de arte e escritora arxentino - colombiana, de orixe galega, coñecida polas súas importantes contribucións ao estudo da arte latinoamericana.
Armadura dos crocodilos
miniatura|400px|Armadura corporal epidérmica e esqueleto dun caimán negro ([[Melanosuchus niger).]] A armadura dos crocodilos é o recubrimento corporal que consta de compoñentes protectores duros dérmicos e epidérmicos do sistema integumentario presentes nas especies da orde dos Crocodilia.
Estrutura do exoesqueleto
Os dentes son estruturas exoesqueléticas, parcialmetne ectodérmicas e parcialmente de orixe dérmica. Son de forma cónica, sen raíces e substitúense por outros cando se perden.
Sphagnum pylaesii
Sphagnum pylaesii é unha especie de briófita da familia Sphagnaceae. Esta especie foi descrita por primeira vez por Brid. no ano 1827.
Armadura dos crocodilos
Histoloxía do integumento
Rathke indicou que na superfice de certos pregamentos do integumento, especialmente na rexión das mandíbulas, atópanse en todos os Crocodilia certas elevacións con forma de verruga espalladas e pequenas, arredor das cales hai normalmente unha fendedura circular estreita e pouco profunda; xeralmente teñen unha cor marrón escura pero ás veces gris ou mesmo branca. O exame microscópico mostra que estas verrugas son de orixe epidérmica, e constan de células redondas brillantes que están intimamente unidas, sen substancia intercelular visible. O tratamento con hidróxido potásico e despois con auga mostra ás veces, mais non sempre, núcleos granulares finos nas células. Probablemente en todos os membros do xénero Crocodylus, encóntrase, no inchamento groso do lado esquerdo e dereito do pescozo e tronco, polo menos unha fosa ou burato pequeno plano que ten a aparencia da abertura dunha glándula integumental. Nas escamas da gorxa hai tamén buratos, baixo a parte lateral do pescozo, laterais do corpo, superficies lateral e ventral da metade anterior da cola e nas patas. Están preto do bordo posterior das escamas. Só de cando en vez se poden atopar dous buratos na mesma escama. Estes buratos atópanse no gavial pero están ausentes nalgúns ou probablemente en todos os aligátores. Proxéctase unha pequena protuberancia desde o centro dalgúns dos buratos. Estes buratos non son aberturas de glándulas pero teñen case a mesma estrutura que os buratos observados na cabeza.